






















I PRIEDAS

PREPARATO CHARAKTERISTIKŲ SANTRAUKA



1.	VAISTINIO PREPARATO PAVADINIMAS

Kuladgy 20 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 20 mg famotidino.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė

Gelsvos ar geltonos, apvalios apytiksliai 6 mm skersmens plėvele dengtos tabletės, kurių vienoje pusėje įspausta „11“, o kita pusė lygi.


4.	KLINIKINĖ INFORMACIJA

4.1	Terapinės indikacijos

Kuladgy tabletės skirtos suaugusiesiems, kuriems yra toliau išvardytos būklės.

· Dvylikapirštės žarnos opa. 
· Gerybinė skrandžio opa.
· Zolingerio-Elisono (Zollinger-Ellison) sindromas.
· Simptominis lengvo refliukso sukelto ezofagito gydymas.

4.2	Dozavimas ir vartojimo metodas

Dozavimas

Dvylikapirštės žarnos opos ir gerybinės skrandžio opos
40 mg famotidino kartą per parą prieš einant miegoti.

Zolingerio-Elisono (Zollinger-Ellison) sindromas
Jei anksčiau nebuvo skirtas gydymas sekreciją mažinančiais vaistiniais preparatais, Zolingerio-Elisono (Zollinger-Ellison) sindromo gydymą reikia pradėti skiriant 20 mg famotidino (atitinkančio vieną Kuladgy 20 mg plėvele dengtą tabletę) kas 6 valandas. Priklausomai nuo rūgšties sekrecijos ir paciento klinikinio atsako, dozę reikia didinti tol, kol bus pasiektas norimas rūgšties kiekis (pvz., < 10 mEq/h valandą prieš sekančią famotidino dozę). Jei norimo rūgšties sekrecijos slopinimo nepavyksta pasiekti skiriant 800 mg paros dozę, reikia apsvarstyti kitą rūgšties sekreciją reguliuojantį gydymą, nes ilgalaikio didesnių kaip 800 mg famotidino per parą dozės vartojimo patirties nėra.

Gydymą reikia tęsti tol, kol kliniškai būtina.

Anksčiau H2 receptorių antagonistais gydytiems pacientams gydymą famotidinu galima pradėti didesne doze, nei paprastai rekomenduojama gydymo pradžios dozė. Dozavimas priklauso nuo ligos sunkumo ir prieš tai vartotų vaistinių preparatų dozavimo.

Simptominis lengvo refliukso sukelto ezofagito gydymas
Rekomenduojama paros dozė yra 20 mg famotidino dukart per parą (atitinka dvi Kuladgy 20 mg plėvele dengtas tabletes).

Ypatingos populiacijos

Pacientams, kurių inkstų funkcija sutrikusi
Famotidinas daugiausia šalinamas pro inkstus. Pacientams, kurių inkstų funkcija sutrikusi ir kurių kreatinino klirensas yra mažiau kaip 30 ml/min., kasdienę famotidino dozę reikia sumažinti 50 %.

Pacientai, kuriems atliekama dializė, taip pat turėtų vartoti 50 % mažesnę dozę. Kuladgy 20 mg reikia vartoti dializės pabaigoje ar po jos, nes tam tikras veikliosios medžiagos kiekis pašalinamas dializės būdu.

Vaikų populiacija
Duomenų apie famotidino saugumą ir veiksmingumą vaikams nepakanka. Todėl vaikų famotidinu gydyti negalima.

Vartojimo metodas 
Kuladgy 20 mg tabletę reikia nuryti visą su trupučiu skysčio. Jo nereikia vartoti su maistu.

Dvylikapirštės žarnos opos ir gerybinės skrandžio opos
Gydant dvylikapirštės žarnos opas ir gerybines skrandžio opas, gydymą reikia tęsti 4–8 savaites. Šis laikotarpis gali būti trumpesnis, jei atlikus endoskopiją nustatoma, kad opa užgijo. Jei endoskopinio tyrimo išvados užgijimo nerodo, gydymą reikia tęsti dar 4 savaites. 

Zolingerio-Elisono (Zollinger-Ellison) sindromas
Gydymą reikia tęsti, kol kliniškai būtina.

Simptominis lengvo refliukso sukelto ezofagito gydymas
Paprastai gydymas turi trukti 6 savaites, jei reikia – 12 savaičių.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. Jei pasireiškia padidėjusio jautrumo simptomų, famotidino vartojimą reikia nutraukti.

4.4	Specialūs įspėjimai ir atsargumo priemonės

Skrandžio piktybinis navikas
Famotidinui teigiamai veikiant simptomus, piktybinio naviko tikimybės atmesti negalima. Siekiant nustatyti, ar opa nėra piktybinė, prieš skiriant gydymą famotidinu, reikia naudoti atitinkamas diagnostines priemones.

Pacientai, kurių inkstų funkcija sutrikusi
Daugiausiai famotidino šalinama per inkstus ir jis iš dalies skaidomas kepenyse. Todėl reikia atsargiai skirti pacientams, kurių inkstų funkcija sutrikusi.

Pacientams, kurių inkstų funkcija sutrikusi, reikia sumažinti paros dozę (žr. 4.2 skyrių „Dozavimas ir vartojimo metodas“).

Bendra informacija
Famotidino nereikia skirti esant nesunkiems virškinimo trakto nusiskundimams.

Pacientams, kuriems yra dvylikapirštės žarnos opos ir gerybinės skrandžio opos, reikia ištirti, ar nėra H. pylori. Kai įmanoma, pacientams, kuriems nustatyta H. pylori, reikia skirti gydymą bakterijai išnaikinti.

Skiriant ilgalaikį gydymą didele doze, rekomenduojama stebėti kraujo ląstelių skaičių ir kepenų funkciją.

Jei yra ilgalaikė opaligė, simptomams palengvėjus reikia vengti staigiai nutraukti vaistinio preparato vartojimą.

Natrio kiekis
Šio vaistinio preparato vienoje tabletėje yra mažiau kaip 1 mmol (23 mg) natrio, t.y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

Kliniškai svarbios metabolinės sąveikos su kitais vaistiniais preparatais ar medžiagomis neužfiksuota.

Vartojant kartu su kitomis medžiagomis, kurių absorbcijai įtaką daro skrandžio rūgšties koncentracija, reikia atsižvelgti į tai, kad gali būti šių medžiagų absorbcijos pokyčių. Gali sumažėti ketokonazolo ar itrakonazolo absorbcija. Ketokonazolą reikia vartoti likus dviem valandoms iki famotidino vartojimo.
[bookmark: _Hlk193195299]
Jei įmanoma, reikia vengti kartu skirti pozakonazolo geriamosios supensijos ir famotidino, nes vartojant kartu famotidinas gali sumažinti pozakonazolo geriamosios suspensijos absorbciją.

Famotidino vartojant kartu su antacidiniais vaistiniais preparatais gali sumažėti famotidino absorbcija ir dėl to famotidino koncentracija kraujo plazmoje gali būti mažesnė. Todėl famotidiną reikia vartoti likus 1–2 valandoms iki antacidinio vaistinio preparato vartojimo.

Vartojant kartu sukralfatas slopina famotidino absorbciją. Todėl paprastai sukralfato negalima vartoti dviejų valandų laikotarpiu nuo famotidino dozės pavartojimo.

Probenecido vartojimas gali sulėtinti famotidino eliminaciją. Reikia vengti kartu skirti probenecido ir famotidino.

Žinoma, kad famotidinas priklausomai nuo dozės mažina atazanaviro biologinį prieinamumą. Tai galima kompensuoti padidinant atazanaviro dozę. Tačiau, kai atazanaviro / ritonaviro derinys yra vartojamas kartu su tenofoviru, nuo dozės priklausomo mažėjimo nestebėta. Todėl rekomenduojama tenofoviro nevartojantiems pacientams famotidino dozė yra 20 mg, arba, jeigu reikia didesnės dozės, reikia apsvarstyti atazanaviro dozės padidinimą. Pacientams, vartojantiems atazanaviro / ritonaviro derinį kartu su tenofoviru, negalima viršyti paros dozės, lygios 40 mg famotidino du kartus per parą, ir rekomenduojama padidinti atazanaviro dozę.

Egzistuoja kalcio karbonato veiksmingumo išnykimo pavojus, jeigu jo, kaip fosfatų rišiklio, skiriama kartu su famotidinu pacientams, kuriems atliekama hemodializė.

Famotidino vartojant kartu su tirozino kinazės inhibitoriais (TKI) dazatinibu, erlotinibu, gefitinibu ir pazopanibu, gali sumažėti TKI koncentracija kraujo plazmoje ir dėl to vaistinio preparato veiksmingumas gali būti mažesnis, todėl famotidino nerekomenduojama vartoti kartu su šiais TKI. Daugiau konkrečių rekomendacijų rasite TKI priskiriamų atskirų vaistinių preparatų informaciniuose dokumentuose.

4.6	Vaisingumas, nėštumo ir žindymo laikotarpis

Nėštumas
Klinikinės praktikos duomenimis, famotidiną vartojo didelis nėščiųjų skaičius (daugiau kaip1 000 nėštumo baigčių) ir jis nesukėlė nei formavimosi ydų, nei toksinio poveikio vaisiui.
Jei reikia, famotidiną galima vartoti nėštumo metu.

Žindymas
Mažas famotidino kiekis išsiskiria į gydomų moterų pieną ir kūdikio gaunamas kiekis atitinka apie 2 % motinos suvartotos pagal svorį pritaikytos dozės. Pranešimų apie kenksmingą poveikį žindomiems vaikams negauta. Todėl famotidino žindymo metu vartoti galima.

4.7	Poveikis gebėjimui vairuoti ir valdyti mechanizmus

Poveikio gebėjimui vairuoti ir valdyti mechanizmus tyrimų neatlikta.

Kai kuriems pacientams famotidino vartojimo metu pasireiškė šalutinio poveikio reakcijos, tokios kaip svaigulys, apsnūdimas, mieguistumas ir galvos skausmas. Pacientus reikia informuoti, kad jei pasireiškia šie simptomai, jie turėtų vengti vairuoti, valdyti mechanizmus arba dirbti darbus, kur reikalingas budrumas (žr. 4.8 skyrių).

4.8	Nepageidaujamas poveikis

Saugumo duomenų santrauka
Dažniausiai buvo pranešama apie šias nepageidaujamas reakcijas: galvos skausmą, svaigulį, vidurių užkietėjimą ir viduriavimą.

Dažniausios sunkios nepageidaujamos reakcijos yra alergija / padidėjusio jautrumo reakcijos, kurios sukelia sunkumą kvėpuoti ar svaigulį (anafilaksija), veido ar gerklės patinimą (angioneurozinė edema) ir sunkumą kvėpuoti ar švokštimą (bronchų spazmas), intersticinę plaučių ligą ir sunkų odos išbėrimą su pūslėmis (Stivenso-Džonsono [Stevens-Johnson] sindromas / toksinė epidermio nekrolizė).

Nepageidaujamų reakcijų santrauka lentelėje
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

	Organų sistemų klasė
	Dažnas
	Nedažnas
	Retas
	Labai retas
	Nežinomas

	Kraujo ir limfinės sistemos sutrikimai
	
	
	
	Trombocitopenija, leukopenija, agranulocitozė, pancitopenija, neutropenija
	

	Imuninės sistemos sutrikimai
	
	
	Padidėjusio jautrumo reakcijos (anafilaksija, angioneurozinė edema, bronchų spazmas)
	
	

	Psichikos sutrikimai
	
	
	
	Grįžtami psichologiniai sutrikimai (pvz.,. haliucinacijos, orientacijos sutrikimas, sumišimas, nerimas, susijaudinimas, depresija)
	

	Nervų sistemos sutrikimai
	Galvos skausmas, svaigulys
	Disgeuzija
	
	Parestezija, mieguistumas, nemiga, epilepsiniai priepuoliai (generalizuoti toniniai-kloniniai)
	

	Širdies sutrikimas
	
	
	
	AV blokada vartojant kartu su į veną vartojamais H2 receptorių antagonistais
	

	Kvėpavimo sistemos, krūtinės ląstos ir tarpuplaučio sutrikimai
	
	
	
	Intersticinė plaučių liga (kartais mirtina)
	

	Virškinimo trakto sutrikimai
	Vidurių užkietėjimas, viduriavimas
	Sausa burna, pykinimas, vėmimas, virškinimo trakto nusiskundimai, pilvo pūtimas, apetito praradimas
	
	
	

	Kepenų, tulžies pūslės ir latakų sutrikimai
	
	
	Intrahepatinė cholestazė (matomas požymis: gelta)
	
	Hepatitas

	Odos ir poodinio audinio sutrikimai
	
	Išbėrimas, niežėjimas
	Dilgėlinė
	Plikimas
	Sunkios odos reakcijos Stivenso-Džonsono (Stevens-Johnson) sindromas / toksinė epidermio nekrolizė, kartais mirtina 

	Skeleto, raumenų ir jungiamojo audinio sutrikimai
	
	
	Artralgija
	Raumenų mėšlungis
	

	 Lytinės sistemos ir krūties sutrikimai
	
	
	
	Impotencija, lytinio potraukio sumažėjimas
	

	Bendrieji sutrikimai ir vartojimo vietos pažeidimai
	
	Nuovargis
	
	Veržimo jausmas krūtinėje 
	

	Tyrimai
	
	
	Laboratorinių tyrimų rodmenų padidėjimas
(transaminazių, gamalutamiltransferazės, šarminės fosfatazės, bilirubino)
	
	



Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Pranešimų apie famotidino perdozavimą nėra.

Perdozavus, reikia stengtis sumažinti absorbciją ir palengvinti simptomus.

Reikia taikyti įprastines neabsorbuotos medžiagos pašalinimo iš virškinimo trakto priemones, taikyti klinikinį stebėjimą ir palaikomąjį gydymą.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – vaistiniai preparatai  nuo ligų, susijusių su rūgštingumo sutrikimais, H2 receptorių antagonistai, ATC kodas – A02B A03 

Famotidinas yra konkurencinis histamininių H2 receptorių antagonistas, kuris mažina H2 receptorių medijuojamą skrandžio rūgšties sekreciją. Kartu su skrandžio rūgšties koncentracija mažinamas ir pepsino kiekis. Kiek mažiau taip pat sumažėja bazinis skrandžio sulčių ir stimuliacijos metu išskiriamų skrandžio sulčių tūris. Farmakologinio poveikio CNS, imunologiniams, širdies ir kraujagyslių ar kvėpavimo rodmenims stebėta nebuvo.

Vaistinis preparatas, jo pavartojus per burną, pradeda veikti per valandą ir didžiausią veiksmingumą pasiekia per 1–3 valandas.

Atskirtos per burną vartojamos 20 mg ir 40 mg dozės veiksmingai mažino bazinę naktinę skrandžio rūgšties sekreciją; vidutinė skrandžio rūgšties sekrecija 10 valandų laikotarpiu buvo slopinama atitinkamai 86 % ir 94 %. Tokias pačias dozes suvartojus ryte, skrandžio rūgšties sekrecija, stimuliuojama valgymo kas 3–5 valandas, vidutiniškai buvo slopinama atitinkamai 76 % ir 84 %. Praėjus 8–10 valandų po pavartojimo, koncentracija buvo atitinkamai 25 % ir 30 %, tačiau kai kuriems savanoriams vienos 20 mg dozės poveikis truko tik 6–8 valandas. Vartojant pakartotinai, veiklioji medžiaga nesikaupė.

Vakare suvartojus 20 mg ir 40 mg famotidino, bazinė naktinė skrandžio pH reikšmė atitinkamai buvo padidėjusi iki vidutiniškai 5 ir 6,4. Famotidiną vartojant po pusryčių, pH reikšmė tiek 20 mg, tiek 40 mg grupėje po 3 ir 8 valandų buvo padidėjusi iki apytiksliai 5.

Famotidinas, jo vartojant nevalgius ar pavalgius, nežymiai veikė arba visai neveikė gastrino kiekio kraujo serume. Famotidinas neveikė skrandžio ištuštėjimo ir egzokrininės kasos funkcijos, taip pat kepenų ir vartų venos kraujotakos. Jis taip pat nedarė įtakos endokrininei funkcijai. Gydant famotidinu hormonų prolaktino, kortizono, tiroksino (T4) ir testosterono koncentracija nepasikeitė.

5.2	Farmakokinetinės savybės

Famotidino kinetika yra tiesinė.
Famotidinas jo pavartojus per burną yra greitai absorbuojamas.
Išgėrus biologinis prieinamumas yra apie 40 %.

Didžiausia koncentracija kraujo plazmoje pasiekiama per 1–3,5 val. po pavartojimo. Didžiausia koncentracija kraujo plazmoje yra apytiksliai 0,04–0,06 μg/ml suvartojus 20 mg famotidino ir 0,075–0,1 μg/ml suvartojus 40 mg famotidino. Vartojant pakartotinai veiklioji medžiaga nesikaupia. Kartu vartojamas maistas famotidino absorbcijos neveikia.

Tik nedidelis famotidino kiekis aptinkamas smegenų skystyje. Suvartojus 40 mg famotidino po 4 valandų vidutinis skysčio / plazmos santykis buvo 0,1.

Famotidinas išskiriamas į gydomų moterų pieną. Nuo vaistinio preparato vartojimo per burną praėjus 6 valandoms, koncentracijos piene / kraujo plazmoje santykis buvo 1,78. Pusinės eliminacijos laikas kraujo plazmoje yra 2,6–4 valandos.

Iki 30–35 % veikliosios medžiagos metabolizuojama kepenyse, susidaro sulfoksido metabolitas.

Po pavartojimo per burną praėjus 24 valandoms 25–30 % nepakitusios veikliosios medžiagos pašalinama su šlapimu, suleidus į veną nepakitusios veikliosios medžiagos su šlapimu pasišalina 65–70 %. Inkstų klirensas yra 250–450 ml/min., tai rodo kanalėlių sekreciją. Nedidelis kiekis gali būti pašalinamas sulfoksido pavidalu. 

Inkstų funkcijos nepakankamumas:
Silpnėjant inkstų funkcijai, mažėja famotidino klirensas per inkstus ir bendras klirensas, tačiau eliminacija ne per inkstus nepadidėja. Esant vidutinio sunkumo inkstų funkcijos nepakankamumui, po vienkartinės 20 mg arba 10 mg famotidino dozės injekcijos į veną pusinės eliminacijos laikas pailgėja iki 4,5–9 valandų (kreatinino klirensas 60–30 ml/min.), esant sunkiam inkstų funkcijos nepakankamumui (kreatinino klirensas < 30 ml/min.) 10–12 valandų ir 18–27 valandų pacientams, kuriems yra terminalinis inkstų funkcijos nepakankamumas ar anurija. Pacientų, kuriems yra vidutinio sunkumo inkstų funkcijos nepakankamumas, su šlapimu išskiriamas nepakitusio famotidino kiekis sumažėja 60 %. Sunkaus inkstų funkcijos nepakankamumo atveju išskiriama tik 25 %.

Priklausomai nuo dializės tipo (hemofiltracija, 5 valandų hemodializė ar nuolatinė hemofiltracija), dializuojamiems pacientams pusinės eliminacijos laikas į veną suleidus 20 mg famotidino yra 7–14 val. ir 22,5 valandos per burną pavartojus 20 mg famotidino. 

Kepenų funkcijos sutrikimas:
Pacientams, kuriems yra kepenų funkcijos sutrikimas, famotidino farmakokinetika yra nepakitusi.

Kinetika senyviems pacientams:
Farmakokinetikos tyrimai su senyvo amžiaus pacientais neparodė jokių kliniškai reikšmingų su amžiumi susijusių pokyčių, tačiau, nustatant dozę reikia atsižvelgti į su amžiumi susijusį inkstų funkcijos sutrikimą.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo, toksinio poveikio reprodukcijai famotidino ikiklinikinių tyrimų duomenys specifinio pavojaus žmogui nerodo.


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis:
Mikrokristalinė celiuliozė (PH 101)
Kukurūzų krakmolas
Karboksimetilkrakmolo natrio druska (A tipo)
Hidroksipropilceliuliozė
Mikrokristalinė celiuliozė (PH 102)
Magnio stearatas

Tabletės dangalas:
Hidroksipropilceliuliozė (E463)
Hipromeliozė 2910 6 mPas (E464)
Titano dioksidas (E171)
Geltonasis geležies oksidas (E172)

6.2	Nesuderinamumas

Duomenys nebūtini.

6.3	Tinkamumo laikas

4 metai.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys

Plėvele dengtos tabletės tiekiamos PVC-aliuminio lizdinėse plokštelėse, supakuotose į kartono dėžutes, kuriose yra 20, 28, 30, 60 arba 90 plėvele dengtų tablečių.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

MSN Labs Europe Limited 
KW20A Corradino Park
Paola, PLA3000
Malta


8.	REGISTRACIJOS PAŽYMĖJIMO NUMERIS (-IAI) 

LT/1/26/6100/001 – N20
LT/1/26/6100/002 – N28
LT/1/26/6100/003 – N30
LT/1/26/6100/004 – N60
LT/1/26/6100/005 – N90


9.	REGISTRAVIMO / PERREGISTRAVIMO DATA

Registravimo data 2026 m. liepos 24 d.


10.	TEKSTO PERŽIŪROS DATA

2026 m. liepos 24 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.



1.	VAISTINIO PREPARATO PAVADINIMAS

Kuladgy 40 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 40 mg famotidino.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė

Baltos, apvalios apytiksliai 8 mm skersmens plėvele dengtos tabletės, kurių vienoje pusėje įspausta „12“, o kita pusė lygi.


4.	KLINIKINĖ INFORMACIJA

4.1	Terapinės indikacijos

Kuladgy tabletės skirtos suaugusiesiems, kuriems yra toliau išvardytos būklės.

· Dvylikapirštės žarnos opa.
· Gerybinė skrandžio opa.
· Zolingerio-Elisono (Zollinger-Ellison) sindromas.
· Lengvo ir vidutinio sunkumo refliukso sukelto ezofagito gydymas.

4.2	Dozavimas ir vartojimo metodas

Dozavimas

Dvylikapirštės žarnos opos ir gerybinės skrandžio opos
40 mg famotidino kartą per parą prieš einant miegoti.

Zolingerio-Elisono (Zollinger-Ellison) sindromas
Jei anksčiau nebuvo skirtas gydymas sekreciją mažinančiais vaistiniais preparatais, Zolingerio-Elisono (Zollinger-Ellison) sindromo gydymą reikia pradėti skiriant 20 mg famotidino (tam tiekiamos famotidino 20 mg plėvele dengtos tabletės) kas 6 valandas. Priklausomai nuo rūgšties sekrecijos ir paciento klinikinio atsako, dozę reikia didinti tol, kol bus pasiektas norimas rūgšties kiekis (pvz., < 10 mEq/h valandą prieš sekančią famotidino dozę). Jei norimo rūgšties sekrecijos slopinimo nepavyksta pasiekti skiriant 800 mg paros dozę, reikia apsvarstyti kitą rūgšties sekreciją reguliuojantį gydymą, nes ilgalaikio didesnių kaip 800 mg famotidino per parą dozės vartojimo patirties nėra.

Gydymą reikia tęsti tol, kol kliniškai būtina.

Anksčiau H2 receptorių antagonistais gydytiems pacientams gydymą famotidinu galima pradėti didesne doze, nei paprastai rekomenduojama gydymo pradžios dozė. Dozavimas priklauso nuo ligos sunkumo ir prieš tai vartotų vaistinių preparatų dozavimo.

Lengvo ir vidutinio sunkumo refliukso sukelto ezofagito gydymas
Rekomenduojama paros dozė yra 40 mg famotidino dukart per parą (atitinka dvi Kuladgy 40 mg plėvele dengtas tabletes).

Ypatingos populiacijos

Pacientams, kurių inkstų funkcija sutrikusi
Famotidinas daugiausia šalinamas pro inkstus. Pacientams, kurių inkstų funkcija sutrikusi ir kurių kreatinino klirensas yra mažiau kaip 30 ml/min., kasdienę famotidino dozę reikia sumažinti 50 %.

Pacientai, kuriems atliekama dializė, taip pat turėtų vartoti 50 % mažesnę dozę. Kuladgy 20 mg reikia vartoti dializės pabaigoje ar po jos, nes tam tikras veikliosios medžiagos kiekis pašalinamas dializės būdu.

Vaikų populiacija
Duomenų apie famotidino saugumą ir veiksmingumą vaikams nepakanka. Todėl vaikų famotidinu gydyti negalima.

Vartojimo metodas 
Kuladgy 40 mg tabletę reikia nuryti visą su trupučiu skysčio. Jo nereikia vartoti su maistu.

Dvylikapirštės žarnos opos ir gerybinės skrandžio opos
Gydant dvylikapirštės žarnos opas ir gerybines skrandžio opas, gydymą reikia tęsti 4–8 savaites. Šis laikotarpis gali būti trumpesnis, jei atlikus endoskopiją nustatoma, kad opa užgijo. Jei endoskopinio tyrimo išvados užgijimo nerodo, gydymą reikia tęsti dar 4 savaites. 

Zolingerio-Elisono (Zollinger-Ellison) sindromas
Gydymą reikia tęsti, kol kliniškai būtina.

Lengvo ir vidutinio sunkumo refliukso sukelto ezofagito gydymas
Paprastai gydymas turi trukti 6 savaites. Jei gydant 6 savaites neišgyjama, reikia gydymą tęsti dar 6 savaites.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. Jei pasireiškia padidėjusio jautrumo simptomų, famotidino vartojimą reikia nutraukti.

4.4	Specialūs įspėjimai ir atsargumo priemonės

Skrandžio piktybinis navikas
Famotidinui teigiamai veikiant simptomus, piktybinio naviko tikimybės atmesti negalima. Siekiant nustatyti, ar opa nėra piktybinė, prieš skiriant gydymą famotidinu, reikia naudoti atitinkamas diagnostines priemones.

Pacientai, kurių inkstų funkcija sutrikusi
Daugiausiai famotidino šalinama per inkstus ir jis iš dalies skaidomas kepenyse. Todėl reikia atsargiai skirti pacientams, kurių inkstų funkcija sutrikusi.

Pacientams, kurių inkstų funkcija sutrikusi, reikia sumažinti paros dozę (žr. 4.2 skyrių „Dozavimas ir vartojimo metodas“).

Bendra informacija
Famotidino nereikia skirti esant nesunkiems virškinimo trakto nusiskundimams.

Pacientams, kuriems yra dvylikapirštės žarnos opos ir gerybinės skrandžio opos, reikia ištirti, ar nėra H. pylori. Kai įmanoma, pacientams, kuriems nustatyta H. pylori, reikia skirti gydymą bakterijai išnaikinti.

Skiriant ilgalaikį gydymą didele doze, rekomenduojama stebėti kraujo ląstelių skaičių ir kepenų funkciją.

Jei yra ilgalaikė opaligė, simptomams palengvėjus reikia vengti staigiai nutraukti vaistinio preparato vartojimą.

Natrio kiekis
Šio vaistinio preparato vienoje tabletėje yra mažiau kaip 1 mmol (23 mg) natrio, t.y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

Kliniškai svarbios metabolinės sąveikos su kitais vaistiniais preparatais ar medžiagomis neužfiksuota.

Vartojant kartu su kitomis medžiagomis, kurių absorbcijai įtaką daro skrandžio rūgšties koncentracija, reikia atsižvelgti į tai, kad gali būti šių medžiagų absorbcijos pokyčių. Gali sumažėti ketokonazolo ar itrakonazolo absorbcija. Ketokonazolą reikia vartoti likus dviem valandoms iki famotidino vartojimo.

Jei įmanoma, reikia vengti kartu skirti pozakonazolo geriamosios supensijos ir famotidino, nes vartojant kartu famotidinas gali sumažinti pozakonazolo geriamosios suspensijos absorbciją.

Famotidino vartojant kartu su antacidiniais vaistiniais preparatais gali sumažėti famotidino absorbcija ir dėl to famotidino koncentracija kraujo plazmoje gali būti mažesnė. Todėl famotidiną reikia vartoti likus 1–2 valandoms iki antacidinio vaistinio preparato vartojimo.

Vartojant kartu sukralfatas slopina famotidino absorbciją. Todėl paprastai sukralfato negalima vartoti dviejų valandų laikotarpiu nuo famotidino dozės pavartojimo.

Probenecido vartojimas gali sulėtinti famotidino eliminaciją. Reikia vengti kartu skirti probenecido ir famotidino.

Žinoma, kad famotidinas priklausomai nuo dozės mažina atazanaviro biologinį prieinamumą. Tai galima kompensuoti padidinant atazanaviro dozę. Tačiau, kai atazanaviro / ritonaviro derinys yra vartojamas kartu su tenofoviru, nuo dozės priklausomo mažėjimo nestebėta. Todėl rekomenduojama tenofoviro nevartojantiems pacientams famotidino dozė yra 20 mg, arba, jeigu reikia didesnės dozės, reikia apsvarstyti atazanaviro dozės padidinimą. Pacientams, vartojantiems atazanaviro / ritonaviro derinį kartu su tenofoviru, negalima viršyti paros dozės, lygios 40 mg famotidino du kartus per parą, ir rekomenduojama padidinti atazanaviro dozę.

Egzistuoja kalcio karbonato veiksmingumo išnykimo pavojus, jeigu jo, kaip fosfatų rišiklio, skiriama kartu su famotidinu pacientams, kuriems atliekama hemodializė.

Famotidino vartojant kartu su tirozino kinazės inhibitoriais (TKI) dazatinibu, erlotinibu, gefitinibu ir pazopanibu, gali sumažėti TKI koncentracija kraujo plazmoje ir dėl to vaistinio preparato veiksmingumas gali būti mažesnis, todėl famotidino nerekomenduojama vartoti kartu su šiais TKI. Daugiau konkrečių rekomendacijų rasite TKI priskiriamų atskirų vaistinių preparatų informaciniuose dokumentuose.

4.6	Vaisingumas, nėštumo ir žindymo laikotarpis

Nėštumas
Klinikinės praktikos duomenimis, famotidiną vartojo didelis nėščiųjų skaičius (daugiau kaip1 000 nėštumo baigčių) ir jis nesukėlė nei formavimosi ydų, nei toksinio poveikio vaisiui.
Jei reikia, famotidiną galima vartoti nėštumo metu.

Žindymas
Mažas famotidino kiekis išsiskiria į gydomų moterų pieną ir kūdikio gaunamas kiekis atitinka apie 2 % motinos suvartotos pagal svorį pritaikytos dozės. Pranešimų apie kenksmingą poveikį žindomiems vaikams negauta. Todėl famotidino žindymo metu vartoti galima.

4.7	Poveikis gebėjimui vairuoti ir valdyti mechanizmus

Poveikio gebėjimui vairuoti ir valdyti mechanizmus tyrimų neatlikta.

Kai kuriems pacientams famotidino vartojimo metu pasireiškė šalutinio poveikio reakcijos, tokios kaip svaigulys, apsnūdimas, mieguistumas ir galvos skausmas. Pacientus reikia informuoti, kad jei pasireiškia šie simptomai, jie turėtų vengti vairuoti, valdyti mechanizmus arba dirbti darbus, kur reikalingas budrumas (žr. 4.8 skyrių).

4.8	Nepageidaujamas poveikis

Saugumo duomenų santrauka
Dažniausiai buvo pranešama apie šias nepageidaujamas reakcijas: galvos skausmą, svaigulį, vidurių užkietėjimą ir viduriavimą.

Dažniausios sunkios nepageidaujamos reakcijos yra alergija / padidėjusio jautrumo reakcijos, kurios sukelia sunkumą kvėpuoti ar svaigulį (anafilaksija), veido ar gerklės patinimą (angioneurozinė edema) ir sunkumą kvėpuoti ar švokštimą (bronchų spazmas), intersticinę plaučių ligą ir sunkų odos išbėrimą su pūslėmis (Stivenso-Džonsono [Stevens-Johnson] sindromas / toksinė epidermio nekrolizė).

Nepageidaujamų reakcijų santrauka lentelėje
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

	Organų sistemų klasė
	Dažnas
	Nedažnas
	Retas
	Labai retas
	Nežinomas

	Kraujo ir limfinės sistemos sutrikimai
	
	
	
	Trombocitopenija, leukopenija, agranulocitozė, pancitopenija, neutropenija
	

	Imuninės sistemos sutrikimai
	
	
	Padidėjusio jautrumo reakcijos (anafilaksija, angioneurozinė edema, bronchų spazmas)
	
	

	Psichikos sutrikimai
	
	
	
	Grįžtami psichologiniai sutrikimai (pvz.,. haliucinacijos, orientacijos sutrikimas, sumišimas, nerimas, susijaudinimas, depresija)
	

	Nervų sistemos sutrikimai
	Galvos skausmas, svaigulys
	Disgeuzija
	
	Parestezija, mieguistumas, nemiga, epilepsiniai priepuoliai (generalizuoti toniniai-kloniniai)
	

	Širdies sutrikimas
	
	
	
	AV blokada vartojant kartu su į veną vartojamais H2 receptorių antagonistais
	

	Kvėpavimo sistemos, krūtinės ląstos ir tarpuplaučio sutrikimai
	
	
	
	Intersticinė plaučių liga (kartais mirtina)
	

	Virškinimo trakto sutrikimai
	Vidurių užkietėjimas, viduriavimas
	Sausa burna, pykinimas, vėmimas, virškinimo trakto nusiskundimai, pilvo pūtimas, apetito praradimas
	
	
	

	Kepenų, tulžies pūslės ir latakų sutrikimai
	
	
	Intrahepatinė cholestazė (matomas požymis: gelta)
	
	Hepatitas

	Odos ir poodinio audinio sutrikimai
	
	Išbėrimas, niežėjimas
	Dilgėlinė
	Plikimas
	Sunkios odos reakcijos Stivenso-Džonsono (Stevens-Johnson) sindromas / toksinė epidermio nekrolizė, kartais mirtina 

	Skeleto, raumenų ir jungiamojo audinio sutrikimai
	
	
	Artralgija
	Raumenų mėšlungis
	

	 Lytinės sistemos ir krūties sutrikimai
	
	
	
	Impotencija, lytinio potraukio sumažėjimas
	

	Bendrieji sutrikimai ir vartojimo vietos pažeidimai
	
	Nuovargis
	
	Veržimo jausmas krūtinėje 
	

	Tyrimai
	
	
	Laboratorinių tyrimų rodmenų padidėjimas
(transaminazių, gamalutamiltransferazės, šarminės fosfatazės, bilirubino)
	
	



Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Pranešimų apie famotidino perdozavimą nėra.

Perdozavus, reikia stengtis sumažinti absorbciją ir palengvinti simptomus.

Reikia taikyti įprastines neabsorbuotos medžiagos pašalinimo iš virškinimo trakto priemones, taikyti klinikinį stebėjimą ir palaikomąjį gydymą.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – vaistiniai preparatai nuo ligų, susijusių su rūgštingumo sutrikimais, H2 receptorių antagonistai, ATC kodas – A02B A03 

Famotidinas yra konkurencinis histamininių H2 receptorių antagonistas, kuris mažina H2 receptorių medijuojamą skrandžio rūgšties sekreciją. Kartu su skrandžio rūgšties koncentracija mažinamas ir pepsino kiekis. Kiek mažiau taip pat sumažėja bazinis skrandžio sulčių ir stimuliacijos metu išskiriamų skrandžio sulčių tūris. Farmakologinio poveikio CNS, imunologiniams, širdies ir kraujagyslių ar kvėpavimo rodmenims stebėta nebuvo.

Vaistinis preparatas, jo pavartojus per burną, pradeda veikti per valandą ir didžiausią veiksmingumą pasiekia per 1–3 valandas.

Atskirtos per burną vartojamos 20 mg ir 40 mg dozės veiksmingai mažino bazinę naktinę skrandžio rūgšties sekreciją; vidutinė skrandžio rūgšties sekrecija 10 valandų laikotarpiu buvo slopinama atitinkamai 86 % ir 94 %. Tokias pačias dozes suvartojus ryte, skrandžio rūgšties sekrecija, stimuliuojama valgymo kas 3–5 valandas, vidutiniškai buvo slopinama atitinkamai 76 % ir 84 %. Praėjus 8–10 valandų po pavartojimo, koncentracija buvo atitinkamai 25 % ir 30 %, tačiau kai kuriems savanoriams vienos 20 mg dozės poveikis truko tik 6–8 valandas. Vartojant pakartotinai, veiklioji medžiaga nesikaupė.

Vakare suvartojus 20 mg ir 40 mg famotidino, bazinė naktinė skrandžio pH reikšmė atitinkamai buvo padidėjusi iki vidutiniškai 5 ir 6,4. Famotidiną vartojant po pusryčių, pH reikšmė tiek 20 mg, tiek 40 mg grupėje po 3 ir 8 valandų buvo padidėjusi iki apytiksliai 5.

Famotidinas, jo vartojant nevalgius ar pavalgius, nežymiai veikė arba visai neveikė gastrino kiekio kraujo serume. Famotidinas neveikė skrandžio ištuštėjimo ir egzokrininės kasos funkcijos, taip pat kepenų ir vartų venos kraujotakos. Jis taip pat nedarė įtakos endokrininei funkcijai. Gydant famotidinu hormonų prolaktino, kortizono, tiroksino (T4) ir testosterono koncentracija nepasikeitė.

5.2	Farmakokinetinės savybės

Famotidino kinetika yra tiesinė.
Famotidinas jo pavartojus per burną yra greitai absorbuojamas.
Išgėrus biologinis prieinamumas yra apie 40 %.

Didžiausia koncentracija kraujo plazmoje pasiekiama per 1–3,5 val. po pavartojimo. Didžiausia koncentracija kraujo plazmoje yra apytiksliai 0,04–0,06 μg/ml suvartojus 20 mg famotidino ir 0,075–0,1 μg/ml suvartojus 40 mg famotidino. Vartojant pakartotinai veiklioji medžiaga nesikaupia. Kartu vartojamas maistas famotidino absorbcijos neveikia.

Tik nedidelis famotidino kiekis aptinkamas smegenų skystyje. Suvartojus 40 mg famotidino po 4 valandų vidutinis skysčio / plazmos santykis buvo 0,1.

Famotidinas išskiriamas į gydomų moterų pieną. Nuo vaistinio preparato vartojimo per burną praėjus 6 valandoms, koncentracijos piene / kraujo plazmoje santykis buvo 1,78. Pusinės eliminacijos laikas kraujo plazmoje yra 2,6–4 valandos.

Iki 30–35 % veikliosios medžiagos metabolizuojama kepenyse, susidaro sulfoksido metabolitas.

Po pavartojimo per burną praėjus 24 valandoms 25–30 % nepakitusios veikliosios medžiagos pašalinama su šlapimu, suleidus į veną nepakitusios veikliosios medžiagos su šlapimu pasišalina 65–70 %. Inkstų klirensas yra 250–450 ml/min., tai rodo kanalėlių sekreciją. Nedidelis kiekis gali būti pašalinamas sulfoksido pavidalu. 

Inkstų funkcijos nepakankamumas:
Silpnėjant inkstų funkcijai, mažėja famotidino klirensas per inkstus ir bendras klirensas, tačiau eliminacija ne per inkstus nepadidėja. Esant vidutinio sunkumo inkstų funkcijos nepakankamumui, po vienkartinės 20 mg arba 10 mg famotidino dozės injekcijos į veną pusinės eliminacijos laikas pailgėja iki 4,5–9 valandų (kreatinino klirensas 60–30 ml/min.), esant sunkiam inkstų funkcijos nepakankamumui (kreatinino klirensas < 30 ml/min.) 10–12 valandų ir 18–27 valandų pacientams, kuriems yra terminalinis inkstų funkcijos nepakankamumas ar anurija. Pacientų, kuriems yra vidutinio sunkumo inkstų funkcijos nepakankamumas, su šlapimu išskiriamas nepakitusio famotidino kiekis sumažėja 60 %. Sunkaus inkstų funkcijos nepakankamumo atveju išskiriama tik 25 %.

Priklausomai nuo dializės tipo (hemofiltracija, 5 valandų hemodializė ar nuolatinė hemofiltracija), dializuojamiems pacientams pusinės eliminacijos laikas į veną suleidus 20 mg famotidino yra 7–14 val. ir 22,5 valandos per burną pavartojus 20 mg famotidino. 

Kepenų funkcijos sutrikimas:
Pacientams, kuriems yra kepenų funkcijos sutrikimas, famotidino farmakokinetika yra nepakitusi.

Kinetika senyviems pacientams:
Farmakokinetikos tyrimai su senyvo amžiaus pacientais neparodė jokių kliniškai reikšmingų su amžiumi susijusių pokyčių, tačiau, nustatant dozę reikia atsižvelgti į su amžiumi susijusį inkstų funkcijos sutrikimą.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo, toksinio poveikio reprodukcijai famotidino ikiklinikinių tyrimų duomenys specifinio pavojaus žmogui nerodo.


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis:
Mikrokristalinė celiuliozė (PH 101)
Kukurūzų krakmolas
Karboksimetilkrakmolo natrio druska (A tipo)
Hidroksipropilceliuliozė
Mikrokristalinė celiuliozė (PH 102)
Magnio stearatas

Tabletės dangalas:
Hidroksipropilceliuliozė (E463)
Hipromeliozė 2910, 6 mPas (E464)
Titano dioksidas (E171)

6.2	Nesuderinamumas

Duomenys nebūtini.

6.3	Tinkamumo laikas

4 metai.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys

Plėvele dengtos tabletės tiekiamos PVC-aliuminio lizdinėse plokštelėse, supakuotose į kartono dėžutes, kuriose yra 20, 28, 30, 60 arba 90  plėvele dengtų tablečių.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

MSN Labs Europe Limited 
KW20A Corradino Park
Paola, PLA3000
Malta


8.	REGISTRACIJOS PAŽYMĖJIMO NUMERIS (-IAI) 

LT/1/26/6101/001 – N20
LT/1/26/6101/002 – N28
LT/1/26/6101/003 – N30
LT/1/26/6101/004 – N60
LT/1/26/6101/005 – N90


9.	REGISTRAVIMO / PERREGISTRAVIMO DATA

Registravimo data 2026 m. liepos 24 d.


10.	TEKSTO PERŽIŪROS DATA

2026 m. liepos 24 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI




A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Pharmadox Healthcare Limited 
KW20A Kordin Industrial Park
Paola, PLA3000 
Malta 

arba 

MSN Labs Europe Limited 
KW20A Corradino Park
Paola, PLA3000
Malta


Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.































III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ


1.	VAISTINIO PREPARATO PAVADINIMAS

Kuladgy 20 mg plėvele dengtos tabletės
Kuladgy 40 mg plėvele dengtos tabletės

famotidinum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kuladgy 20 mg plėvele dengtos tabletės
Kiekvienoje plėvele dengtoje tabletėje yra 20 mg famotidino.

Kuladgy 40 mg plėvele dengtos tabletės
Kiekvienoje plėvele dengtoje tabletėje yra 40 mg famotidino.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė

20 plėvele dengtų tablečių
28 plėvele dengtos tabletės
30 plėvele dengtų tablečių
60 plėvele dengtų tablečių
90 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP [mm/MMMM]


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

MSN Labs Europe Limited 
KW20A Corradino Park
Paola, PLA3000
Malta


12.	REGISTRACIJOS PAŽYMĖJIMO NUMERIS (-IAI) 

<20 mg>
LT/1/26/6100/001 – N20
LT/1/26/6100/002 – N28
LT/1/26/6100/003 – N30
LT/1/26/6100/004 – N60
LT/1/26/6100/005 – N90

<40 mg>
LT/1/26/6101/001 – N20
LT/1/26/6101/002 – N28
LT/1/26/6101/003 – N30
LT/1/26/6101/004 – N60
LT/1/26/6101/005 – N90


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Famotidine 20 mg plėvele dengtos tabletės
Famotidine 40 mg plėvele dengtos tabletės


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN

MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Kuladgy 20 mg plėvele dengtos tabletės
Kuladgy 40 mg plėvele dengtos tabletės

famotidinum


2.	REGISTRUOTOJO PAVADINIMAS

MSN Labs Europe Limited 


3.	TINKAMUMO LAIKAS

EXP [mm/MMMM]


4.	SERIJOS NUMERIS

Lot


5.	KITA



























B. PAKUOTĖS LAPELIS

Pakuotės lapelis: informacija vartotojui

Kuladgy 20 mg plėvele dengtos tabletės
Kuladgy 40 mg plėvele dengtos tabletės
famotidinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti. 
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Kuladgy ir kam jis vartojamas 
2.	Kas žinotina prieš vartojant Kuladgy
3.	Kaip vartoti Kuladgy 
4.	Galimas šalutinis poveikis 
5.	Kaip laikyti Kuladgy
6.	Pakuotės turinys ir kita informacija


1.	Kas yra Kuladgy ir kam jis vartojamas

Kuladgy veikia mažindamas skrandyje gaminamos rūgšties kiekį. Jis skiriamas gydyti tam tikroms būklėms, kurios atsiranda, kai skrandyje pagaminama per daug rūgšties. Šis virškinimo traktui skirtas vaistas priklauso vaistų, vadinamų histamino H2 receptorių antagonistais, grupei.

Kuladgy skiriamas suaugusiesiems gydyti, kai yra:
•	refliukso ligos simptomai (lengvas refliukso sukeltas stemplės uždegimas [ezofagitas], tokie kaip rėmuo (Kuladgy 20 mg)
•	lengvas ar vidutinio sunkumo stemplės uždegimas (Kuladgy 40 mg)
•	gerybinė skrandžio opa
•	dvylikapirštės žarnos opa
•	Zolingerio-Elisono (Zollinger-Ellison) sindromas. Tai būklė, kurią sukelia sutrikusi hormono gastrino gamyba, dėl kurios gaminama per daug skrandžio rūgšties.


2.	Kas žinotina prieš vartojant Kuladgy

Kuladgy vartoti draudžiama
-	jeigu yra alergija famotidinui arba bet kuriai pagalbinei šio vaisto medžiagai (jos išvardytos 6 skyriuje). Jei atsiranda padidėjusio jautrumo simptomų, Kuladgy vartojimą reikia nutraukti.
-	Kuladgy negalima gydyti vaikų.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Kuladgy.

· Nedelsiant pasakykite gydytojui, jei pastebite toliau išvardytus simptomus:
· netyčinis svorio mažėjimas
· pasikartojantis vėmimas
· sunkumas ryti
· vėmimas krauju
· atrodote išbalęs ir silpnai jaučiatės (anemija)
· išmatose pastebite kraujo.

Gydytojas gali nuspręsti atlikti tam tikrus tyrimus, kad atmestų piktybinės ligos galimybę, nes famotidinas taip pat lengvina vėžio simptomus ir dėl to liga gali būti diagnozuota vėlai. Jei simptomai neišnyksta nepaisant gydymo, bus svarstoma atlikti papildomus tyrimus.
•	Jei vartojate atazanavirą ŽIV infekcijai gydyti (žr. toliau „Kiti vaistai ir Kuladgy“).
•	Jei Jums yra dvylikapirštės žarnos opos ir gerybinės skrandžio opos, gydytojas gali nuspręsti, kad jas sukėlė bakterinė H. pylori infekcija. Jei tai pasitvirtina, gydytojas paskirs specialų gydymą bakterijoms išnaikinti.
•	Jei Jums yra inkstų funkcijos sutrikimas, gydytojas Jums gali paskirti mažesnę Kuladgy dozę (žr. 3 skyrių „Kaip vartoti Kuladgy“).
•	Kuladgy nevartokite, jei nusiskundimai dėl skrandžio yra nedideli. Pasitarkite su gydytoju.
•	Ilgalaikio gydymo didele doze atveju gydytojas gali rekomenduoti atlikti kraujo tyrimą, siekiant patikrinti kraujo ląstelių skaičių ir kepenų funkciją.
•	Sergant užsitęsusia opalige palengvėjus simptomams gydymo negalima nutraukti staiga.

Kiti vaistai ir Kuladgy
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Jei vartojate kokius nors toliau išvardytus vaistus, pasitarkite su gydytoju.

Kuladgy vartoti negalima
· jei kartu vartojate medžiagą, vadinamą probenecidu (vaistą podagrai gydyti), nes probenecidas gali sulėtinti famotidino pasišalinimą;
· kartu su atazanaviru, ritonaviru ir tenofoviru (vaistais, vartojamais ŽIV infekcijai gydyti).

Kuladgy poveikį gali mažinti:
· vaistai, skirti skrandžio rūgščiai neutralizuoti (antacidiniai vaistai). Kuladgy reikia vartoti bent prieš 1–2 valandas iki antacidinių vaistų vartojimo, nes kitaip sumažės Kuladgy poveikis;
· sukralfatas (vaistas opoms gydyti). Paprastai sukralfato negalima vartoti praėjus 2 valandoms po Kuladgy vartojimo.

Kuladgy gali sumažinti toliau išvardytų vaistų poveikį:
· ketokonazolo ar itrakonazolo (vaistų grybelinėms infekcijoms gydyti). Ketokonazolo turite vartoti likus 2 valandoms iki Kuladgy vartojimo;
· pozakonazolo geriamosios suspensija (grybelinėms infekcijoms gydyti). Vartojant kartu famotidinas gali sumažinti pozakonazolo geriamosios suspensijos absorbciją;
· atazanaviro su ritonaviru (vaistų, vartojamų esant ŽIV infekcijai). Pasitarkite su gydytoju;
· kalcio karbonato, kai jis dializuojamų pacientų vartojamas kaip vaistas, esant dideliam fosfatų kiekiui kraujyje (hiperfosfatemijai);
· tirozino kinazės inhibitorių (TKI), tokių kaip dazatinibas, erlotinibas, gefitinibas, pazopanibas (vaistų vėžiui gydyti). Šių TKI nerekomenduojama vartoti kartu su famotidinu.

Kuladgy vartojimas su maistu ir gėrimais
Kuladgy galima vartoti su maistu ar be jo.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumas
Jeigu akivaizdžiai reikia, Kuladgy galima vartoti nėštumo metu.

Žindymo laikotarpis
Famotidinas tik mažais kiekiais išsiskiria į gydomų moterų pieną. Todėl Kuladgy galima vartoti žindymo laikotarpiu.

Vairavimas ir mechanizmų valdymas
Kai kuriems pacientams vartojant Kuladgy pasireiškė šalutinis poveikis toks, kaip svaigulys, apsnūdimas, mieguistumas ir galvos skausmas. Todėl, jei Jums pasireiškia šie simptomai, turite vengti vairuoti ar valdyti mechanizmus bei užsiimti budrumo reikalaujančia veikla (žr. 4 skyrių „Galimas šalutinis poveikis“).

Kuladgy sudėtyje yra natrio
Šio vaisto vienoje tabletėje yra mažiau kaip 1 mmol (23 mg) natrio, t.y. jis beveik neturi reikšmės.


3.	Kaip vartoti Kuladgy

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartojimo metodas:
Kuladgy tabletę reikia nuryti visą užsigeriant trupučiu skysčio. Vaisto nebūtina vartoti valgant.

Rekomenduojama dozė priklauso nuo ligos sunkumo ir prieš tai vartotų vaistų dozės. Jūsų gydytojas nuspręs, kiek vaisto turite vartoti.

Rekomenduojamos dozės nurodytos toliau:

Refliukso ligos simptomų (t.y. rėmens) gydymas
20 mg famotidino du kartus per parą.

Lengvo ar vidutinio sunkumo stemplės uždegimo gydymas
40 mg famotidino du kartus per parą.

Gerybinės skrandžio opos ir dvylikapirštės žarnos opos
40 mg famotidino prieš einant miegoti.

Gydymas turi trukti 4–8 savaites. Tačiau šis laikotarpis gali būti trumpesnis, jei gydytojas nustatys (pvz., atlikęs endoskopiją), kad opa užgijo. Jei tyrimo metu nenustatoma, kad opa užgijo, gydymą reikia tęsti dar 4 savaites.

Veiksmingas rekomenduojamos palaikomosios 20 mg dozės vartojimas klinikinių tyrimų metu buvo tęsiamas 12 mėnesių.

Zolingerio-Elisono (Zollinger-Ellison) sindromas
Jei prieš tai nebuvo taikomas gydymas, gydymą reikia pradėti nuo 20 mg famotidino kas 6 valandas.

Priklausomai nuo rūgšties sekrecijos ir Jūsų klinikinio atsako, tęsiant gydymą gydytojas gali didinti dozę, kol bus pasiektas pageidaujamas rūgšties kiekis. Jei gydymas 800 mg paros doze neveikia, Jūsų gydytojas gali apsvarstyti kitą rūgšties išsiskyrimą reguliuojantį gydymą. 
Jeigu prieš tai Jums buvo taikomas gydymas panašiais vaistais (pvz., kitu histamino H2 receptorių antagonistu), gydymą Kuladgy galima pradėti didesne doze nei pradinė paprastai rekomenduojama dozė. Apie tai, kokia dozė Jums tinkama, klauskite gydytojo.

Gydymą reikia tęsti tiek, kiek reikia.

Pacientai, kurių inkstų funkcija sutrikusi
Jei Jums yra inkstų funkcijos sutrikimas, gydytojas gali 50 % sumažinti paros dozę. Pacientai, kuriems atliekama dializė, taip pat turi vartoti 50 % mažesnę dozę. Kuladgy reikia vartoti dializės pabaigoje ar po jos, nes dializės metu pašalinamas tam tikras veikliosios medžiagos kiekis.

Ką daryti pavartojus per didelę Kuladgy dozę
Nedelsiant susisiekite su gydytoju ar vykite į artimiausią ligoninę. Gydytojas pasistengs sumažinti absorbciją ir palengvinti simptomus. Iki šiol pranešimų apie veikliosios medžiagos famotidino perdozavimą negauta.

Pamiršus pavartoti Kuladgy
Pamiršus suvartoti dozę, suvartokite ją, kai tik prisiminsite ir toliau vartokite vaistą įprastai. Negalima vartoti dvigubos dozės norint kompensuoti praleistą dozę. Jeigu nerimaujate dėl praleistos dozės, pasitarkite su gydytoju.

Nustojus vartoti Kuladgy
Jei norite nutraukti gydymą Kuladgy, pasitarkite su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkūs šalutinio poveikio reiškiniai

Jeigu Jums pasireiškia kuris nors iš šių simptomų, nutraukite vaisto vartojimą ir nedelsiant susisiekite su gydytoju arba vykite į artimiausios ligoninės skubios pagalbos skyrių.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· sunkios alerginės / padidėjusio jautrumo reakcijos, sukeliančios sunkumą kvėpuoti ar svaigulį (anafilaksija), veido ar gerklės tinimą (angioneurozinė edema), sunkumą kvėpuoti ar švokštimą (bronchų spazmas).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· plaučių liga, kuriai būdingas progresuojantis plaučių randėjimas (intersticinė pneumonija).

Dažnis nežinomas (negali būti apskaičiuotas pagal turimus duomenis):
· sunkus odos išbėrimas su pūslėmis (Stivenso-Džonsono [Stevens-Johnson] sindromas / toksinė epidermio nekrolizė).

Kiti šalutinio poveikio reiškiniai

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· galvos skausmas
· svaigulys
· vidurių užkietėjimas
· viduriavimas

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· sausa burna
· pykinimas, vėmimas
· nusiskundimai dėl virškinimo trakto
· per didelis vidinis dujų susidarymas (vidurių pūtimas)
· apetito praradimas
· išbėrimas, niežėjimas (pruritas)
· nuovargis
· skonio sutrikimas

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· odos ar akių baltymų pageltimas, sukeltas tulžies nutekėjimo sutrikimo (intrahepatinės cholestazės sukelta gelta)
· dilgėlinė (urtikarija)
· sąnarių skausmas (artralgija)
· laboratorinių tyrimų rodmenų padidėjimas (transaminazių, gamaglutamiltransferazės, šarminės fosfatazės, bilirubino)

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· kraujo pokyčiai: visų tipų kraujo ląstelių skaičiaus sumažėjimas (pancitopenija) arba baltųjų kraujo ląstelių skaičiaus sumažėjimas (leukopenija, agranulocitozė, neutropenija), arba trombocitų skaičiaus sumažėjimas (trombocitopenija), dėl ko gali pasireikšti, pvz., silpnumas, nuovargis, staiga atsirasti karščiavimas, gerklės skausmas, kraujosruvos ar kraujavimas iš nosies
· grįžtami psichologiniai sutrikimai (pvz., haliucinacijos, orientacijos sutrikimas, sutrikimas, nerimas, susijaudinimas, depresija)
· rankų ar pėdų dilgčiojimas ar tirpimas (parestezija)
· atrioventrikulinė blokada (širdies ritmo sutrikimas) skiriant H2-receptorių antagonistus į veną
· apnūdimas
· nemiga
· epilepsiniai traukuliai (toniniai-kloniniai traukuliai)
· plaukų slinkimas
· raumenų spazmai
· impotencija, sumažėjęs lytinis potraukis
· veržimo pojūtis krūtinėje

Dažnis nežinomas (negali būti apskaičiuotas pagal turimus duomenis):
· kepenų uždegimas (hepatitas)

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Kuladgy

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Kuladgy sudėtis

Veiklioji medžiaga yra famotidinas.

Kuladgy 20 mg plėvele dengtos tabletės:
Kiekvienoje plėvele dengtoje tabletėje yra 20 mg famotidino.

Kuladgy 40 mg plėvele dengtos tabletės:
Kiekvienoje plėvele dengtoje tabletėje yra 40 mg famotidino.

Pagalbinės medžiagos yra:
Tabletės šerdis: mikrokristalinė celiuliozė (PH 101), kukurūzų krakmolas, karboksimetilkrakmolo natrio druska (A tipo), hidroksipropilceliuliozė, mikrokristalinė celiuliozė (PH 102) ir magnio stearatas.

Tabletės dangalas:
Kuladgy 20 mg plėvele dengtos tabletės:
hidroksipropilceliuliozė (E463), hipromeliozė (E464), titano dioksidas (E171) ir geltonasis geležies oksidas (E172).

Kuladgy 40 mg plėvele dengtos tabletės:
hidroksipropilceliuliozė (E463), hipromeliozė (E464) ir titano dioksidas (E171).

Kuladgy išvaizda ir kiekis pakuotėje
Kuladgy 20 mg plėvele dengtos tabletės:
Šviesiai geltonos ar geltonos, apvalios apytiksliai 6 mm skersmens plėvele dengtos tabletės, kurių vienoje pusėje yra įspaudas „11“, o kita pusė lygi.

Kuladgy 40 mg plėvele dengtos tabletės:
Baltos, apvalios apytiksliai 8 mm skersmens plėvele dengtos tabletės, kurių vienoje pusėje yra įspaudas „12“, o kita pusė lygi.

Plėvele dengtos tabletės yra supakuotos į PVC-aliuminio lizdinę plokštelę.

Pakuotėje yra 20, 28, 30, 60 arba 90  plėvele dengtų tablečių.

Gali būti tiekiamos ne visų dydžių pakuotės.

Registruotojas
MSN Labs Europe Limited
KW20A, Corradino Park
Paola PLA 3000
Malta

Gamintojas
Pharmadox Healthcare Limited 
KW20A Kordin Industrial Park
Paola, PLA3000 
Malta 

MSN Labs Europe Limited 
KW20A Corradino Park
Paola, PLA3000
Malta

Šis vaistas Europos ekonominės erdvės valstybėse narėse registruotas tokiais pavadinimais:

Vokietija	Famotidin Vivanta Generics 20 mg Filmtabletten 
Famotidin Vivanta Generics 40 mg Filmtabletten 
Čekija	Kuladgy
Kroatija	Kuladgy 20 mg/40 mg filmom obložene tablete
Vengrija	Kuladgy 20 mg/40 mg filmtabletta
Slovėnija	Kuladgy 20 mg/40 mg filmsko obložene tablete
Rumunija	Kuladgy 20 mg/40 mg comprimate filmate
Bulgarija	Kuladgy 20 mg/40 mg film-coated tablets / Кулади 20 mg/40 mg филмирани таблетки
Estija	Kuladgy
Lietuva	Kuladgy 20 mg/40 mg plėvele dengtos tabletės
Latvija	Kuladgy 20 mg/40 mg apvalkotās tabletes
Slovakija	Kuladgy 20 mg/40 mg
Lenkija	Famotydyna Pharmalab

Šis pakuotės lapelis paskutinį kartą peržiūrėtas 2026-07-24.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

